 Muslimiinta Markii Dhulkooda balaartay oo ay gaareen Bartamaha Aasiya ilaa Arminiya iyo Azarbajan waxaa ka mid ahaa Saxaabada tagtay Dhulkaas Xudeyfa Ibnu Yamaan waxaa uuna usoo Sheegay Cuthmaan Ibnu Cafaan qaladaad Qatar ah oo uu ku Saabsan Quraanka iyo Khilaafaad ka bilaawday Dhulkaas oo ku saabsan Hab aqrinta Quraanka, sidaa darteed waxa uu Cuthmaan talo ku goostay inuu Quraanka ku aruuriyo hal kitaab si ay u Sahlanaato in laga dhowro Quraanka in dadka qaar qaab aan saxneyn ku gaaro, si arintaas u meel mariyana isugu yeeray Saxaabada kuwii ugu waa weynaa uguna Cilmiga badnaa, waxaa uuna kala tashaday talada uu maagan yahay inuu ku dhaqaaqo, waxeyna isla wada garteen inuu Cuthmaan soo saaro Kitaabo loo kala diro Dhulka ay gaareen Muslimiinta oo Diinta Islaamka ku fiday,waxeyna taladooda ku gunaanadeen in la Gubo kitaabada kala gaar gaarka loo Qoray lana Faafiyo Kitaabka ay Saxaabada ku guuriyeen Quraanka oo dhameestiran si loo Xakameeyo Habka loo gudbinaayo Quraanka. 